**Ministru kabineta noteikumu projekta** **“Grozījumi Ministru kabineta 2011.gada 24.maija noteikumos Nr.408 „Klimata pārmaiņu finanšu instrumenta finansēto projektu atklāta konkursa „Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā” nolikums””**

**sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība**  |
| 1. |  Pamatojums | Noteikumu projekts sagatavots saskaņā ar likuma „Par Latvijas Republikas dalību Kioto protokola elastīgajos mehānismos” 10.panta trešās daļas 1. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar pašreiz spēkā esošo Ministru kabineta 2011.gada 24.maija noteikumu Nr.408 „Klimata pārmaiņu finanšu instrumenta finansēto projektu atklāta konkursa „Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā” nolikums” (turpmāk – MK noteikumi Nr.408) 4.1 punktu šo noteikumu rīkoto konkursa kārtu ietvaros radušos finansējuma atlikumu atbildīgā iestāde novirza konkursa „Kompleksi risinājumi siltumnīcefekta gāzu emisiju samazināšanai” ietvaros pieejamam finanšu instrumentam. Tādējādi pašreiz spēkā esošais MK noteikumu Nr.408 tiesiskais regulējums neparedz Vides aizsardzības ministrijai kā Klimata pārmaiņu finanšu instrumenta (turpmāk – KPFI) atbildīgai iestādei tiesības novirzīt šī projektu konkursa finansējuma atlikumu citiem KPFI ietvaros rīkotajiem konkursiem. Ņemot vērā iepriekš minēto, Vides aizsardzības un reģionālās attīstības ministrija kā Klimata pārmaiņu finanšu instrumenta (turpmāk – KPFI) atbildīgā iestāde ir saskārusies ar šādām problēmām:1. Pašreiz spēkā esošais MK noteikumu Nr.408 4.1 punkts neparedz tiesības atbildīgajai iestādei novirzīt finansējuma atlikumu citiem KPFI projektu konkursiem (izņemot iepriekš minēto projektu konkursu „Kompleksi risinājumi siltumnīcefekta gāzu emisiju samazināšanai”), tādējādi sašaurinot šo noteikumu ietvaros esošā finansējuma atlikuma izmantošanas iespējas.
2. MK noteikumi Nr.408 ietvertais tiesiskais regulējums nenosaka paziņošanas kārtību par konkursa ietvaros pieejamā finansējuma palielināšanu.

Veicot konkursa kārtu ietvaros apstiprināto projektu īstenošanas uzraudzību, atbildīgā iestāde un SIA „Vides investīciju fonds” ir secinājuši, ka projektu konkursa „Kompleksi risinājumi siltumnīcefekta gāzu emisiju samazināšanai” ietvaros apgūt visu paredzēto finansējumu nav iespējams, ņemot vērā, ka šo noteikumu ietvaros projektu aktivitāšu īstenošanas termiņš ir **2015.gada 30.aprīlis**. Papildus tam ir jānodrošina finansējuma pārskaitīšana (izmaksāšana) atbilstoši starptautiskajos līgumos par noteiktā daudzuma vienību pārdošanu noteiktajiem termiņiem (tuvākais tajos noteiktais finansējuma izmaksāšanas termiņš ir 30.06.2015).Sagatavotais MK noteikumu projekts paredz izdarīt grozījumus MK noteikumos Nr.408, izslēdzot 4.1 punktu, kas nosaka to, ka atbildīgā iestāde finansējuma atlikumu pievieno atklāta konkursa „Kompleksi risinājumi siltumnīcefekta gāzu emisiju samazināšanai” ietvaros pieejamam finanšu instrumenta finansējumam, un papildinot noteikumus ar jaunu 24.1 punktu,kas paredz, ka paziņojums par konkursam pieejamā finansējuma palielināšanu tiek publicēts oficiālajā izdevumā „Latvijas Vēstnesis”,atbildīgās iestādes tīmekļa vietnē ([www.varam.gov.lv](http://www.varam.gov.lv)) un Vides investīciju fonda tīmekļu vietnē ([www.lvif.gov.lv](http://www.lvif.gov.lv)). Projektu aktivitāšu īstenošanas termiņš nevar tikt pagarināts.Vienlaikus, lai nodrošinātu tiesiko noteiktību un saistītu normatīvo aktu tiesiskā regulējuma saskaņotību, ievērojot to, ka no MK noteikumiem Nr.408 izslēdzamais 4.1 punkts sākotnēji noteica pienākumu pievienot finansējuma atlikumu atklāta konkursa „Kompleksi risinājumi siltumnīcefekta gāzu emisiju samazināšanai” ietvaros pieejamajam finansējuma, Vides aizsardzības un reģionālās attīstības ministrija vienlaikus ir sagatavojusi grozījumus Ministru kabineta 2012.gada 14.augusta noteikumos Nr.559 „Klimata pārmaiņu finanšu instrumenta finansēto projektu atklāta konkursa „Kompleksi risinājumi siltumnīcefekta gāzu emisiju samazināšanai” nolikums” (turpmāk – MK noteikumi Nr.559), papildinot noteikumus ar jaunu 4.2 punktu un nosakot, ka šo noteikumu 4.2 punkta noteiktajā kārtībā KPFI finansējuma atlikumu atbildīgā iestāde var novirzīt citu KPFI atklāto konkursu ietvaros īstenojamo projektu finansēšanai. Tādā veidā tiks nodrošināts, ka turpmāk konkursa „Kompleksi risinājumi siltumnīcefekta gāzu emisiju samazināšanai” kārtu ietvaros radušos finansējuma atlikumu varēs novirzīt citu KPFI atklāto konkursu ietvaros īstenojamo projektu finansēšanai, tajā skaitā konkursam „Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā”, kura norisi reglamentē MK noteikumi Nr.408. Tajā pašā laikā MK noteikumos Nr.408 nav nepieciešams atsevišķi nodibināt finansējuma pārdales faktu, jo Klimata pārmaiņu finanšu instrumenta finansējums veidojas kā valsts budžeta ieņēmumi no Latvijas Republikas noteikta daudzuma emisiju vienību pārdošanas ar starptautiskajiem partneriem noslēgto starptautisko līgumu par noteikta daudzuma emisiju vienību pārdošanu. Līdz ar to nepastāv konkrētam projektu iesniegumu konkursam atsevisķi sākotnēji noteikts finansējuma apmērs, ko ar grozījumiem konkursa norisi regulējošajos Ministru kabineta noteikumos būtu nepieciešams pārdalīt citam konkursam, bet finansējuma apmērs konkrētai aktivitātei (konkursam) tiek noteikts, panākot vienošanos ar starptautiskajiem līgumpartneriem, ņemot vērā konkrētās aktivitātes īstenošanas nozīmīgumu un iespējas nodrošināt finansējuma apguvi attiecīgās aktivitātes (konkursa) ietvaros līdz starptautiskajos līgumos par noteikta daudzuma vienību pārdošanu noteiktjaiem finansējuma izmantošanas termiņiem (konkrēti – līdz 2015.gada 30.jūnijam).  |
| 3. | Projekta izstrādē iesaistītās institūcijas  | Vides aizsardzības un reģionālās attīstības ministrija |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Vides aizsardzības un reģionālās attīstības ministrija un valsts SIA „Vides investīciju fonds”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem |  Projekts šo jomu neskar |
| 3. | Cita informācija | Nav |

Anotācijas II, III, IV, V un VI sadaļa – projekts šīs jomas neskar.

Vides aizsardzības un reģionālās attīstības ministra vietā –

tieslietu ministrs Dz.Rasnačs

Vizē: Valsts sekretārs G.Puķītis

13.02.2015 11:41

768

M.Gaile

67026423,madara.gaile@varam.gov.lv